Ribe Stifts Adresseaviser, 1834-04-11
Udenlandske Efterretninger Frankerig. Moniteuren meddeler den ikke uvigtige Efterretning, at Ministrene Broglio og Sebastiani d. 1ste Apr., umiddelbart efter at de Deputeredes Møde paa denne Dag var endt, toge deres Afsked. Denne Udtrædelse var en følge af den Gang, Forhandlingerne om Skadeserstatningen til Nordamerika toge, i det nemlig Kammeret forkastede det hidhenhørende Forslags første Artikel, hvori Erstatningssummen, overeensstemmende med den med de nordamerikanske Fristater sluttede Tractat, var fastsat til 25 Mill. Fr. Hvorledes det egentlig gik til, at Ministrene lede dette Nederlag i et Kammer, hvis Majoritet ellers stedse har viist sig saa føielig; om det, efter Nogles Mening, maa tilskrives en Jntrigue af det tredie Parties Medlemmer, som nu skulde lægge an paa at styrte Ministeriet, efter først at have hjulpet det til at sætte flere Ting igjennem, hvoraf de selv kunde have Gavn, naar deres Folk kom til Roret; eller om nogen anden skjult Aarsag har medvirket: det har man endnu ikke bragt paa det Rene. At det skulde være det Overdrevne i Fordringen alene, der foraarsagede, at den blev forkastet, anseer man ikke for troligt, i hvorvel de interessante (men for os for vidtløftige) Oplysninger, som Hr. Berryer og Mauguin frembragte, ikke kunde Andet, end giøre Jndtryk paa de ikke forud indtagne Medlemmer af Kammeret. Sagens Udfald var saameget mere ubehagelig overraskende, som det kom ganske uventet; thi ved Afstemningen skal Een af Secretærerne, efter at Kuglerne vare indsamlede, i Forbigaaende have sagt til Guizot, at Ministrene kunde regne paa en Majoritet af en halv Snees Stemmer, hvorpaa Hr. d'Argout strax ilede til Tuillerierne, forat være den første Overbringer af dette glædelige Budskab, og kom saaledes til paa en ubehagelig Maade at løbe April. Da Præsidenten derefter kundgjorde det ugunstige Udfald af Afstemningen, hvorved Ministrene havde en Minoritet af 8 Stemmer, pakkede disse i al Hast deres Sager sammen: Broglio steg strax sin Vogn; Guizot satte sig hos ham; Thiers og Barthe fulgte øieblikkelig efter, og kun Humann blev endnu i nogen Tid i Kammeret. For Sebastiani, som havde sluttet hiin Tractat med de nordamerikanske Fristater, og for Broglio, som havde billiget den og paataget sig hele Ansvaret for den, blev nu intet Andet tilbage, end at takke af. Paa Sebastianis Udtrædelse lagde man ikke synderlig Vægt, da han var uden Porteseuille og havde desuden spiller en ubetydelig Rolle i Kammeret; derimod blev det i et Cabinetsraad, som holdtes endnu samme Aften og varede til Midnat, besluttet at anvende Alt, forat bevæge Hertugen til at beholde sin Post; men man troede ikke at han dertil vilde lade sig overtale, saameget mindre, som det har været øiensynligt, at han siden den Dag, da han saa sig nødsaget til den saa bekiendte og ilde omtalte Gjen kaldelse af tidligere Yttringer i Kammeret, var kjed af sin Stilling. - Man havde allerede travlt med at gjætte paa hans Eftermand; men d. 2den April skal der i et Ministerraad være blevet besluttet, ikke for det Første at besætte Hertugens Plads, men midlertidig at overdrage Udenrigsdepartementet til Admiral Rigny og Marinen til Krigsministeren. Der blev forsikkret, at Hr. Guizot og Humann havde bestemt erklæret, at de vilde deele Skjebne med Hertugen af Broglio; men man tvivlede om, at det var deres Alvor. Journal des Debats var, endnu førend den vidste Noget om Ministrenes Udtrædelse, ilde tilfreds og frygtede for store Ubehageligheder med Nordamerikanerne; men Temps og Constitutionel meente, det havde ingen Nød, og lovpriste den Uafhængighed, Kammeret ved denne Leilighed havde lagt for Dagen. - D. 2den April vilde, efter Messagers Beretning, en Deel Deputerede samle sig hos Lafapette, for at grundlægge en Forening til Forsvar for den Rettighed, at stifte Foreninger.